L'estació de metro de Maragall, no del tot adaptada | betevé\nEls veïns denuncien que les obres de l’intercanviador no adapaten l’accés més proper al centre de salut Cotxeres\nMarta de San Nicolás | Ruth Rodriguez | dimecres, 8 de gener del 2020, a les 22.36\nL’anunci del projecte per fer accessible l’intercanviador de metro de Maragall ha sorprès a l’Associació de Veïns de la Torre Llobeta i Vilapicina. Fa més de 30 anys que reclama millorar la connexió entre les línies de metro 4 i 5, però no s’esperava que les obres oblidessin adaptar la sortida de Nou Barris, la més propera al Centre Integral de Cotxeres.\nPer als veïns, és il·lògic que la sortida més propera a l’illa d’equipaments de l’avinguda dels Quinze es quedi sense ascensor ni escales mecàniques. “Ens trobarem que l’ascensor més proper del centre integral de salut estarà a 500 metres”, comenta Joaquim Forn, president de l’associació veïnal. “Per a una persona que va amb cadira de rodes o algú que va amb crosses això és tot un impediment”.\nLes obres adapten només dues sortides\nFa un parell de setmanes, el Departament de Territori i Sostenibilitat va adjudicar les obres de l’intercanviador de Maragall per 8,8 milions d’euros. El projecte preveu construir un vestíbul nou a la Línia 4 més gran que l’actual, amb dos accessos al carrer, un a cada costat de la ronda del Guinardó. Aquestes entrades seran accessibles amb un ascensor, que connectarà el carrer i el vestíbul. Un cop a dins, altres dos elevadors portaran a les andanes de la línia groga.\nEn el cas de l’estació de la Línia 5, s’adaptarà l’accés del carrer de Ramon Albó. Actualment, aquesta entrada disposa d’escales mecàniques a les quals s’hi afegirà un ascensor. També es reconfigurarà l’espai interior i es posarà un ascensor per connectar amb l’andana.\nPel que fa a l’enllaç entre les dues línies, s’eliminaran les escales del passadís que connecten les dues línies a favor de rampes adaptades. Dos ascensors comunicaran els diversos nivells amb l’andana de la Línia 4 direcció la Pau.\nLa sortida dels Quinze, sense escales mecàniques ni ascensor\nLes dues sortides de la Línia 5 situades als Quinze, però, quedaran tal com estan ara: sense escales mecàniques ni ascensor. Els veïns han expressat a la Generalitat i l’Ajuntament la seva sorpresa davant aquest oblit. Consideren necessari adaptar aquesta sortida perquè és la més propera als equipaments de Cotxeres, entre els quals es troba un centre de salut, un casal d’avis i una biblioteca.\n— accessibilitat — Departament de Territori i Sostenibilitat — metro — obres — queixes veïnals — transport públic


64 restauradors participen en la VIII edició del Gastrotour — Gastronomia Salou\n64 restauradors participen en la VIII edició del Gastrotour\nLlibret Gastrotour 2019\n64 restauradors participen en la VIII edició del Gastrotour https://www.salou.cat/ca/la-ciutat-per-temes/gastronomia-salou/noticies/64-restauradors-participen-en-la-viii-edicio-del-gastrotour https://www.salou.cat/ca/la-ciutat-per-temes/gastronomia-salou/noticies/64-restauradors-participen-en-la-viii-edicio-del-gastrotour/@@download/image/IMG_20190514_111646_resized_20190514_121523849.jpg\nDel 17 al 26 de maig la capital de la Costa Daurada promocionarà els seus establiments de restauració\nAquest matí, l’Alcalde de Salou, Pere Granados, juntament amb la regidora de Promoció i Dinamització Empresarial, Comerç, Mercats i Consum, Martina Fourrier, han estat presents a la presentació de la VIII edició del Gastrotour Salou 2019 al restaurant La Pasión, la tapa guanyadora de la passada edició. A l’acte també hi han assistit, Manel Grau, i Francesc Soler, representants de San Miguel, així com Pep Moreno, president de l’Associació d’Empresaris d’Hosteleria de Salou, i representants de l’Associació Shopping Salou.\nEs tracta d’una ruta gastronòmica que destaca per la gran varietat i qualitat de degustacions que s’ofereixen per part del teixit local. Enguany, les dates oficials del Gastrotour seran del 17 al 26 de maig. Per aquesta edició, s’ha tornat a editar tota la informació en 4 idiomes (català, castellà, anglès i francès) atès el caràcter turístic del municipi i el creixent interès per la gastronomia local.\nCom a novetat d’enguany, 6 dels 64 establiments participants, oferiran un menú amb 5 tapes, i un postre, acompanyat de la cervesa Magna de San Miguel. El preu d’aquest menú és 20 euros.\nEls 64 establiments participants oferiran una àmplia oferta gastronòmica, amb degustacions dolces, salades, per a petits i grans... i sobretot molta varietat de plats que se serviran amb un ‘quinto’ de Cervesa San Miquel, per tan sols 2,50 euros.\nA més, també es dura a terme un concurs fotogràfic per xarxes socials obert a tots els veïns, veïnes, i visitants del municipi majors d’edat. Les imatges presentades al sorteig pels participants podran ser utilitzades per l’Ajuntament a les seves xarxes socials institucionals a l’efecte de fer difusió de l’esdeveniment o produir-ne material promocional.\nEls participants hauran de realitzar una fotografia en algun dels restaurants o establiments participants en la ruta gastronòmica de Gastrotour 2019, pujar-la al seu compte d’Instagram o perfil de Facebook i etiquetar-la amb el hashtag #ConcursGastrotour2019. Per ser vàlida, la fotografia haurà de retratar una persona o grup de persones menjant una de les tapes de Gastrotour 2019 juntament amb el quinto de cervesa San Miguel.\nEls premis que s’oferiran al sorteig són:\n2 entrades a Port Aventura\n2 entrades dobles per visitar la fàbrica de San Miguel\nNomés participaran al sorteig aquelles imatges en les quals aparegui una tapa d’algun dels restaurants participants en l’esdeveniment. No s’acceptaran imatges de tapes d’altres restaurants.\nUn any més, l’Associació Shopping Salou col·labora amb el Gastrotour amb el Shopping Tour, que consisteix en que als clients dels establiments associats els hi donaran una bossa prèvia compra.


Arrenca la Marató de Donants de Sang amb l’objectiu de superar les 10.000 donacions en una setmana - Social.cat\nArrenca la Marató de Donants de Sang amb l’objectiu de superar les 10.000 donacions en una setmana\nEntre el 8 i el 15 de gener s'espera arribar als nivells òptims de reserves després del Nadal, quan les donacions han baixat un 25%\nDivendres, 8 de gener de 2021 | 13:30 h\nUna donant conversa amb una professional sanitària abans de donar sang per a la marató de donants | Blanca Blay (ACN)\nLa Marató de Donants de Sang de Catalunya ha arrencat aquest divendres amb l'objectiu d'aconseguir més de 10.000 donacions en una setmana. Així, entre el 8 i el 15 de gener s'espera arribar als nivells òptims de reserves després del Nadal, quan les donacions han baixat un 25%. Durant aquests dies es podrà donar sang als principals hospitals catalans i en diferents punts de donació en pobles i ciutats. En tots els casos cal reservar hora i es pot fer al web.\nLa consellera de Salut, Alba Vergés, ha inaugurat la marató amb la posada en marxa del marcador situat en un espai de l'Eixample habilitat com a punt de donacions. Vergés ha animat a les persones que no ho han fet mai a atrevir-se: "És senzill i ajuda molt". La consellera ha afirmat que els mesos de gener sempre són complicats quant a reserves de sang i per això ha demanat contribuir per tenir el subministrament necessari perquè el sistema de salut funcioni en un moment difícil.\nEn els darrers mesos, per exemple, s'han recuperat moltes intervencions i tractaments ajornats per la pandèmia, fet que suposa una alta necessitat de sang als hospitals, superior a la demanda d'altres anys. "Això també és una manera de solidaritzar-se amb els professionals sanitaris que ho estan donant tot des del febrer-març", ha afegit. "Ells hi són, la nostra manera de respondre com a societat és que no hagin de patir mai per això", ha assegurat.\nVergés ha dit que ni en els moments més complicats ha fallat la xarxa de donacions a Catalunya i en aquest sentit ha destacat que és un "orgull" de xarxa basada en la solidaritat. Després de conversar amb alguns donants i posar en marxa el marcador, Vergés ha preguntat si podia donar sang i tot seguit ho ha fet. La consellera ha participat a la inauguració juntament amb representants de la Federació de Donants de Sang de Catalunya, Creu Roja i el Banc de Sang.\nUna campanya ambientada en el cinema\nA més, també s'han recopilat històries "de pel·lícula" reals en què alguns donants expliquen per què van fer el pas. Per exemple, és el cas del Jordi, nedador i expacient de covid que va estar deu dies ingressat a l'Hospital de Reus i, un cop superada la malaltia, va fer-se donant de plasma per ajudar altres persones. D'altra banda, l'espai simbòlic de la marató, el Portal de l'Eixample, s'ha ambientat amb catifa vermella i missatges de reconegudes pel·lícules per rebre els donants, que en acabar la donació disposen, entre altres, de crispetes.\n“Quan vaig veure que calia em vaig decidir a venir”\nFins aquí s'hi ha acostat aquest divendres l'Òscar, que ha explicat a l'ACN que avui s'ha assabentat que feia deu anys que no donava sang. "Quan vaig veure que calia donar sang per ajudar la gent que té covid i que tenien baixes reserves de sang em vaig decidir a venir", ha dit. També ho ha fet la Clàudia, que ha vingut altres vegades, i ha convençut dues amigues que en tenien moltes ganes a fer el pas. Elles han pogut fer-ho, però la Clàudia no perquè té anèmia. Tot i això té clar el missatge a la gent que dubta. "Que facin el pas i pensin en totes les vides que estan salvant o la gent que està ajudant que no té tanta salut o no és tan jove com nosaltres", ha dit.


Centre Excursionista del Solsonès – Pàgina web del Centre Excursionista del Solsones\nNavegueu per les seccions més populars de la pàgina web\nDoneu un cop d’ull al calendari d’activitats i estigueu informats de les propers activitats que us proposa el Centre.\nGo to\tEL CORRIOL\nConsulteu l’últim o l’arxiu de tots els corriols. La revista que publiquem trimestralment.\nGo to\tNOTÍCIES\nSegueix tota la informació, notícies d’última hora, reportatges i vídeos sobre les activitats que realitzem.\nGo to\tPassos de Gegant\nPassos de Gegant és un esdeveniment esportiu de trailrunning que uneix diferents municipis de la comarca del Solsonès.\n29a Caminada Popular Solsona 2022\nTorna la Caminada Popular de Solsona que tindrà lloc el diumenge 22 de maig de 2022. Inscripcions i funcionament Si ets soci del Centre Excursionista del Solsonès la inscripció és gratuïta i la pots fer efectiva utilizant l’aplicació del mòbil PlayOff o el mateix dia de la caminada. Si no ets soci del Centre Excursionista Read more about 29a Caminada Popular Solsona 2022[…]


La 39a edició de la Festa de la Bicicleta es desvincula de les festes del Barri de l'Eixample i se celebrarà aquest proper diumenge - Revista Cambrils\nPer primer cop, la sortida cicloturista es desvincula de les Festes del Barri de l'Eixample i ho farà en el marc del Cambribike\nPublicat el Dijous, 28 d'abril de 2022 10:58h\nImatge de la Marxa Cicloturista de les festes del barri de l'Eixample, el juny de 2019 | Lluís Rovira i Barenys\nAquest diumenge 1 de maig torna la Marxa Cicloturista després de dos anys d'absència; una pedalada popular no competitiva que recorrerà els carrers de Cambrils a partir de les 10:30 hores i que està adreçada a un públic familiar. La cursa tindrà un recorregut de 9km i serà controlada tant per voluntaris com per la Policia Local. Tots els participants hauran de portar el casc obligatòriament i els menors d’edat hauran d’anar acompanyats d’una persona adulta que se’n responsabilitzarà. Totes les persones que ho desitgin podran participar i tindran temps fins el mateix diumenge per poder inscriure’s.\nLa bicicletada es desvincula de les festes al Barri de l’Eixample\nLa novetat principal d’aquesta edició és que la Marxa Cicloturista es desvincula de les festes el Barri de l’Eixample i passa de celebrar-se al juny a fer-ho aquest proper 1 de maig. Segons ha explicat Quico Domingo, president de la Penya Cicloturista de Cambrils, entitat organitzadora de la cursa, el motiu principal de que la 39a edició de la Festa de la Bicicleta formi part de les activitats del Cambribike i no de les festes del Barri de l’Eixample és degut a les facilitats que els hi proporcionava el Patronat de Turisme de Cambrils i l'Ajuntament, provocant que els organitzadors es decantessin per formar part del Cambribike.\nA més, un altra novetat respectes anys passats serà el recorregut. Començarà i finalitzarà al Parc del Pinaret i passarà, per primer cop, pel carrer Major fins arribar al carrer Cardenal Vidal i Barraquer fins la plaça de Marianao i el Carrer Sant Plàcid, a partir d'allà, els ciclistes seguiran pel passeig la Salle fins arribar a l'avinguda del Baix Camp. Continuaran baixant per l'avinguda de Josep Vidal i Barraquer fins arribar a l'antiga estació de tren i continuaran pel Carrer Verge de Montserrat on tornaran cap el passeig la Salle fins el passeig de les Palmeres. Des d'allí es recorrerà la façana del Port i l'avinguda de la Diputació fins el camí del Corralet -al costat de l'hotel Voramar- i, en aquesta edició, no arribarà a Vilafortuny. Des del camí del Corralet s'anirà fins el Vial del Cavet fins retornar novament a Cambrils, pujar per l'avinguda d'Adelaida i retornar al Parc del Pinaret, completant un total de 9 quilòmetres de recorregut.\nEn acabar, tots els participants rebran avituallament proporcionat pels patrocinadors i obsequis. Actualment hi ha prop de 150 participants però des de l'organització esperen arribar fins el 250.


MAPA Ja hi ha 238 aules tancades per positius, un 61% menys que fa un any | Nació Solsona\nClicant al requadre inferior dret, s'amaga la llegenda. Picant sobre cada centre afectat pel coronavirus (boleta), es desplega el seu nom, l'estat (obert o totalment confinat), el nombre de grups confinats i el municipi on es troba. També es pot desplaçar o fer més o menys gran el zoom del mapa manualment, per acostar-se a un municipi o seleccionar millor algun centre. Última actualització: dades del 15 d'octubre.\n174 dels 5.105 centres educatius acumulen 238 aules tancades a causa de l'aparició d'algun positiu (el 3,4% del total). Es tracta d'una xifra d'aules un 60,5% inferior a la de fa un any a aquestes alçades, quan va tenir lloc un inici de curs més complicat i ja n'hi havia 603 de confinades. Això provoca que hi hagi ara 7.016 persones del món educatiu confinades. En total, fins ara s'han detectat 4.150 positius als centres educatius, 869 des que va començar el curs.\n72 dels 5.105 centres educatius tenen una o mes aules confinades, un 92,5% per sota del mateix dia del curs passat, i es distribueixen en 47 municipis diferents.\nMenys de 100 classes estan confinades d'un total d'uns 72.000 grups de convivència estables, un 94,1% menys que fa un any, i només un centre està totalment clausurat.\nDe les quals, 2.775 confinats són alumnes (el 0,19% del total), 188 són docents i personal PAS i PAE (0,11%), i 8 és personal extern.\nDels quals, 477 els darrers 10 dies i, del total acumulat, 5.686 positius detectats a alumnes (0,39% del total d'alumnes), 593 a docents i personal PAS i PAE (0,36%), i 2 a personal extern.


Manifest de la flama del Canigó 2014\n“Vida sens llibertat no és vida.” Així parla Brutus, personatge d’una de les joies del teatre barroc català, “Lucrècia”, del menorquí Joan Ramis i Ramis.\nVivim en un país estrany, paradoxal. En el “minúscul territori” del poeta de Roda de Ter, res no és el que sembla ni les coses són com esperaríem que fossin. Vivim en un país en què ens poden dir, sense avergonyir-se’n, que votar és antidemocràtic i il·legal; un país esquarterat de manera perversa per dalt, per baix i pels dos costats; un país en què una sola família pot imposar en quina llengua ha de formar-se un grup sencer (i no cal anar gaire lluny per veure-ho); un país en què és un jutge i no un pedagog qui decideix quin percentatge de temps s’ha de dedicar a cada llengua a les aules; un país que vol superar una crisi provocada per l’especulació i la construcció indiscriminada presentant absurds projectes d’urbanització faraònica; un país en què la violència de les anomenades “forces de l’ordre” no troba altra resposta que la impunitat; un país que rescata els poderosos i desnona els que no tenen res; un país que, malauradament, molts voldrien lliure sense que s’hi notés gaire el canvi.\nAfortunadament, però, també som un país que ha estat capaç de convertir tres-cents anys d’ocupació en tres segles de resistència i que ha fet de la desobediència, la tenacitat i la lluita, la seva millor arma. I per això hem arribat fins aquí, a punt de convertir en realitat la vella utopia a la qual ha dedicat la seva vida tanta gent durant tants i tants anys. I ho farem, sigui com sigui i peti qui peti, d’aquí a molt pocs mesos, tal com s’ha de fer: amb una papereta i una urna.\n“Tinc pressa, / arribo al mar que em portarà ben lluny.” Aquests versos de la poetessa Montserrat Abelló il·lustren quin és el nostre sentiment i el nostre desig en aquest moment que pretenem històric. Tenim pressa, moltíssima pressa, volem alliberar-nos sense esperar ni un sol segon més de la càrrega que ens oprimeix des de fa tres segles. I volem fer-ho, no per aturar-nos, ben al contrari. Ho desitgem per encetar el camí cap a un país on la justícia social, la igualtat i la solidaritat siguin la norma i on la nostra llengua i la nostra cultura esdevinguin la base de la convivència. Talment com si fóssim un país com els altres.\n“Vida sens llibertat no és vida. / Sí que és mort.” Per això, perquè volem viure plenament en llibertat, seguirem endavant; és per això, que no ens aturarem. I ens hi acompanyarà sempre aquesta flama –la Flama del Canigó–, símbol de la unitat dels Països Catalans, que ens anima, any rere any, a no defallir i a continuar treballant fins que, de Salses a Guardamar i de Fraga a Maó, no siguem res més que això: persones lliures en una terra lliure.\nPotser sí que és veritat que som ingenus, idealistes, utòpics, inconformistes, somiadors, il·lusos… I tant que sí! Ara i sempre, fins a la victòria!\nVilanova i la Geltrú, 23 de juny de 2014


El Nàstic acaba la jornada a onze punts de la salvació\nEl conjunt grana pateix la màxima distància respecte a la zona de salvació de tota la temporada. Onze punts separen l’equip de la divuitena plaça quan queden 21 en joc\ndiumenge, 21 d’abril 2019 - 20:18h\nTot i que les matemàtiques no ho confirmin, el Nàstic està condemnat a Segona B | Daniel Marzo / El Desmarque Zaragoza\nL’insuficient punt del Nàstic sumat contra el Real Sporting s’ha convertit en quelcom molt més amarg després de la disputa per complet de la jornada 35 del campionat de lliga de Segona Divisió. Els tarragonins acabaven el matx d’ahir a nou punts de la divuitena plaça, la primera que assegura la continuïtat a la categoria i restaven a l’espera de l’encontre de l’Extremadura al camp del Deportivo per saber la distància definitiva quan acabés la jornada. Tot i el complicat desplaçament extremeny, els blaugrana han guanyat a Riazor (1-2) sumant la tercera victòria seguida i segona consecutiva com a visitant després d’endur-se els tres punts de La Rosaleda de Málaga. Aquest fet produeix que la zona de permanència estigui marcada ara amb 39 punts pels només 28 que té l’equip d’Enrique Martín. Onze punts de diferència que semblen insalvables.\nLa màxima distància amb el menor marge\nEls onze punts de distància respecte a la zona de salvació és la distància màxima que ha patit el conjunt grana aquesta temporada. En cap moment previ de la campanya, els tarragonins s’han trobat a onze punts de diferència. Únicament s’havia estat durant uns minuts a dotze, en la prèvia de l’encontre davant el Numancia al Nou Estadi i quan el Lugo guanyava provisionalment l’Atlético Osasuna. Aquest abismal marge respecte a les places de supervivència a Segona arriba quan, precisament, el marge per aproximar-se és més petit. Queden 21 punts en joc en els pròxims set encontres i ni guanyant-ho tot, el Nàstic arribaria als 50 punts. Si sumés tots els punts pendents, s’arribaria a 49. No hi ha cap mena de dubte que la situació dels grana és dramàtica i el descens ja es pot considerar virtual tot i que les matemàtiques encara no diguin prou. Ara bé, la lectura del club afirmant que la permanència podria xifrar-se en 45 punts no sembla aguantar-se per enlloc. Si la campanya acabés amb la divuitena plaça amb 45 punts, això suposaria que el Zaragoza, el Tenerife, el Rayo Majadahonda, el Numancia i l’Extremadura serien incapaços de guanyar dos dels darrers set encontres.\nEls tarragonins jugaran diumenge vinent al camp del Granada | Laia Solanellas\nLa història recent de Segona encareix la salvació\nMés enllà dels càlculs del club, els darrers cinc anys a Segona Divisió deixen clar que la zona de permanència s’encareix en nou punts en les darreres set jornades de campionat. La campanya 2017-2018 la divuitena plaça costava 39 punts la jornada 35 i pujava a 48 en la darrera. La 2016-2017, més del mateix: 41 a la 35a i 50 a la 42a. En la 2015-2016, idèntic registre a la campanya passada. En la 2014-2015, 36 a la 35a i 45 en la 42a. I la 2013-2014, eren 41 punts en la jornada 35 i 51 en la 42. Registres que, un cop més, situen el Nàstic en la categoria de bronze del futbol estatal.


Esmorzar networking al Ceeilleida amb Sergio Rodriguez, soci de SICS Capital. – Xarxa de Centres d'Empreses Innovadores de Lleida\nEsmorzar networking al Ceeilleida amb Sergio Rodriguez, soci de SICS Capital.\n3 jul., 2014 | ceeilleida, xarxacei, xarxaceilleida\n“El canvi cap a la maduresa en una empresa Start-up”, ha estat el tema que ha desenvolupat el convidat\nEl Ceeilleida, ha reunit a una quinzena d’emprenedors en aquest esmorzar networking, que té com a objectiu fomentar i facilitar un escenari per compartir coneixements i experiències, contribuint a sumar sinergies.\nSergio Rodriguez, soci de SICS Capital, exerceix funcions Directives en termes d’estructuració de la gestió de les empreses, millora de resultats, captació de nous mercats i / o clients a nivell nacional i internacional.\n“El canvi cap a la maduresa en una empresa Start-up”, és el tema que s’ha desenvolupat en aquest esmorzar amb emprenedors de la Xarxa de ceis, per tal de donar-los les eines que han d’utilitzar per créixer i a ser competitius en l’actual entorn d’incerteses, canviant i globalitzat. Ha parlat del funcionament dels diferents sistemes de finançament i ha remarcat que els inversors busquen rendibilitat, i què aquesta, es troba en projectes que siguin escalables i per a mercats amplis i globals.\nLa xerrada ha tingut molt bona acollida entre els emprenedors, ja que molts d’ells estan interessats en participar en el programa Start-up Catalonia.\nEl conseller delegat de GLOBALleida, Oriol Oró, que ha estat convidat a aquest esmorzar, ha explicat la finalitat i el funcionament del programa Start-up, en el que GLOBALleida participa com a seu per al seu territori d’influència.\nTambé, ha explicat l’encaix del programa Start-up Catalonia dins la promoció econòmica que representa GLOBALleida, com a acompanyament d’aquells projectes emprenedors de major potencial, així com, algunes dades tècniques del programa.


El Moviment 5 Estrelles i la Lliga volen deportar 500.000 migrants\nEls populistes segellen l’acord de govern, que inclou un ajut de 780 euros a les rendes més baixes\n6 min. Roma 19/05/2018 00:00\n651x366 Di Maio compareixent davant de la premsa al Palau del Quirinal, seu de la presidència italiana, a mitjans d'abril / ALESSANDRO DI MEO / EFE Di Maio compareixent davant de la premsa al Palau del Quirinal, seu de la presidència italiana, a mitjans d'abril / ALESSANDRO DI MEO / EFE\nFumata blanca a Itàlia. O gairebé. Després d’una setmana intensa de negociacions i 70 dies després de les eleccions, el líder del Moviment 5 Estrelles (M5E), Luigi Di Maio, i el de la Lliga, Matteo Salvini, van donar llum verda ahir a un “contracte de Govern per al canvi”, com han batejat el programa que han de presentar el dilluns al president de la República, Sergio Mattarella. L’acord va ser aprovat ahir pel 94% dels inscrits al M5E, però el principal escull continua sent el nom del futur primer ministre.\nAl llarg de gairebé 60 pàgines dividides en uns 30 punts, el programa inclou mesures en matèria d’educació, sanitat, fiscalitat, política exterior o immigració. La relació d’Itàlia amb els seus socis europeus i amb Brussel·les és un dels punts més crítics. Confirmen que Itàlia mantindria els seus compromisos amb l’OTAN i els Estats Units però obren la porta a Rússia com a soci estratègic i advoquen per retirar-li les sancions. A més, sol·liciten a la UE “renegociar” alguns dels tractats internacionals, com el Pacte d’Estabilitat, que obliga els països membres a respectar l’equilibri pressupostari.\nSense sortir de l’euro\nEl programa no inclou finalment un mecanisme per sortir de l’euro ni la petició al BCE de la condonació del deute italià, dues polèmiques mesures que preveia un primer esborrany que va fer saltar totes les alarmes a la UE. El text planteja “revisar amb els socis europeus el marc de la governança econòmica” i advoca pel “ple compliment” dels objectius de Maastricht.\nLa política migratòria és un altre dels temes més delicats de l’acord entre grillinos i lliguistes i on es percep la influència de la xenòfoba Lliga i del seu líder, que va fer de la lluita contra la immigració la seva bandera electoral. El document proposa “superar la Convenció de Dublín”, que regula el repartiment d’immigrants a la UE i promet acabar amb el “negoci de la immigració”. El programa preveu l’expulsió d’Itàlia de 500.000 immigrants irregulars i anuncia l’obertura de centres d’internament a cada regió.\nEn economia, el programa combina les propostes dels dos partits. D’una banda, una ajuda de 780 euros al mes per als ciutadans italians amb rendes més baixes, una de les bases electorals del M5E. I de l’altra, un impost fix per a famílies, autònoms i empreses del 15% i del 20%, una altra de les propostes estrella de la Lliga que també ha sigut retocada en el document final. L’acord promet, a més, abolir la reforma de les pensions del govern tècnic de Mario Monti el 2012, i rebaixar l’edat de jubilació, que el 2019 havia de passar a 67 anys. En el seu lloc, els italians podrien deixar de treballar quan l’edat i els anys cotitzats sumin 100. En l’apartat de mesures dirigides a la família, augmenta el subsidi per maternitat i promet guarderies gratuïtes. El pacte estableix, a més, una deducció de 3.000 euros en l’IRPF per a les famílies. Un còctel explosiu de propostes electoralistes que, segons alguns experts, costaria prop de cent mil milions d’euros.\nAlhora preveu impulsar una reforma institucional que redueixi el nombre de parlamentaris i senadors i retalli els costos de la política. La UE i els mercats miren amb incertesa i por a Itàlia. Les mesures recollides en el pacte de govern van disparar en una setmana el cost del deute italià en més de 30 punts bàsics. L’acord preveu reduir el deute públic sense augmentar els impostos, apostant pel creixement del PIB incentivant el consum i la inversió.\n“Hi ha qui llegeix el nostre programa i es pregunta d’on sortiran els recursos. Són en els marges de la Unió Europea que hem de recuperar”, va dir Di Maio en resposta a les a les crítiques.\nEls inversors no ho veuen tan clar. La Borsa de Milà va perdre ahir al voltant d’un 1% i la prima de risc italiana fregava els 160 punts, gairebé el doble que l’espanyola.\nRatificació per internet\nLes bases del M5E van aprovar ahir l’acord per internet amb un 94% de vots favorables. La Lliga obrirà les urnes aquest cap de setmana perquè s’expressin tots els ciutadans, no només els seus militants. Però l’última paraula correspon al president de la República. “Veig molta preocupació a escala europea o internacional, però és només la voluntat popular”, va assegurar Di Maio, i va convidar tots els membres del M5E a participar en la convocatòria. “Si decidiu que és la via justa, tot i el que diuen els buròcrates a Brussel·les o la prima de risc, signaré aquest contracte per fer arrencar finalment el govern del canvi”.\nLes claus d’un pacte que fa tremolar la UE\nReduir el nombre de parlamentaris (400 diputats i 200 senadors) i introduir el límit màxim del mandat. Anul·lar el quòrum en els referèndums per derogar o proposar lleis. Prioritzar l’autonomia regional. Abolir el Consell Nacional d’Economia i Treball, una proposta del referèndum constitucional que va perdre l’ex primer ministre Matteo Renzi el 2016. Crear un comitè de conciliació (una mena de consell de ministres paral·lel) per resoldre els desacords entre els dos partits.\nIntroduir la “renda de ciutadania”, un subsidi d’atur de 780 euros al mes que estarà vinculat a la recerca activa d’ocupació i que es perdrà si es rebutja fins a tres ofertes de feina. S’introdueix un nou règim fiscal amb un tipus fix d’impost sobre la renda per a les persones físiques del 15%, per a les rendes del primer tram, i un 20% per a les que superin aquest llindar. En el cas de les empreses, l’impost se situa en un 20%. El pacte estableix una deducció de 3.000 euros en l’IRPF per a les famílies\nReforma de la justícia\nIntroduir lleis més eficaces per lluitar contra la corrupció, així com un augment de les penes per als corruptes, i reduir de l’edat de responsabilitat penal. S’introdueix la figura de “l’agent encobert” i s’aposta per donar valor a la figura de l’agent denunciant en presència de proves de delicte. Els que hagin estat condemnats o inhabilitats per exercir càrrecs públics no podran formar part del govern. Tampoc s’acceptaran al govern persones pertanyents a la maçoneria.\nMà de ferro en la gestió de la immigració i polítiques socials dirigides només a italians, com la gratuïtat de les guarderies o l’accés a la renda de ciutadania. Desapareix l’obligatorietat de fer les prèdiques en italià a les mesquites, com proposava l’últim esborrany, però es crearà un registre de tots els imams islàmics i s’investigarà el finançament de les mesquites, que seran tancades si es demostra que propaguen un credo radical o han estat construïdes il·legalment.\nEl M5E i la Lliga ultimen l’acord de govern per a Itàlia\nLa UE tem un Brexit a la italiana\n"Semblar més espanyol que ningú": l'actualitat en 9 tuits


4.388: el Sabadell bat el rècord registrat de socis de l’entitat - Sabadell digital Diario\nInicio Deportes 4.388: el Sabadell bat el rècord registrat de socis de l’entitat\nUna tendència a l’alça —el curs passat a Segona Divisió, sense possibilitat d’entrar al camp, van ser-ne 3.257— que ha estat imparable en l’últim lustre, coincidint amb l’entrada de la junta d’Esteve Calzada a la direcció de l’entitat. Abans, a la 2016-17, el Centre d’Esports no va fer ni 2.000 socis de pagament (1.982). Cinc anys després es troba a 612 socis d’assolir l’ambiciós objectiu dels 5.000 arlequinats.\nNo es pot parlar de rècord absolut, ja que, com s’han encarregat de recordar diferents veus més veteranes a les xarxes socials, amb l’equip a Primera Divisió a mitjans dels anys 80, el club havia arribat a tenir, oficiosament, més de 6.000 socis. Tot i això, no existeix cap registre exacte. El que està clar és que els 4.388 abonats que hi ha actualment no tindran problemes, ni hauran d’omplir cap formulari, per accedir diumenge a la Nova Creu Alta. Amb el nou topall del 40% d’aforament aprovat pel PROCICAT, el ‘Temple’ podrà tenir fins a 4.800 seients ocupats, amb prevenda d’entrades per als socis.\n🔊 ÀUDIO #HotelSuís | @_FacuGarcia5, el múscul del mig del camp del @CESabadell: «M’agrada anar al xoc i molts cops vaig al límit en les pilotes dividides, però procuro mesurar bé per no acumular targetes grogues» #PrimeraRFEFootters▶ https://t.co/P6UAgjfKWc pic.twitter.com/QkXdgeuhzM\nArtículo anteriorCandela Andújar estrena convocatòria amb la selecció espanyola absoluta\nArtículo siguienteLa Segona B de futbol sala es posa en marxa i els derbis sabadellencs es multiplicaran per tres


B&b Lecce House Lecce Itàlia - Ofertes d'hotels amb els MILLORS DESCOMPTES EN LÍNIA\nVia Michele Saponaro N 9, Afores de Lecce, Lecce, Itàlia, 73100 - Veure al mapa\nIdeal tant per a la diversió com per al relax, B&b Lecce House es troba a la zona de Afores de Lecce de la ciutat de Lecce. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix B&b Lecce House asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, ascensor, àrea de TV/saló compartit, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. B&b Lecce House és una elecció inteligents per a viatgers a Lecce, i ofereix una estada relaxant i sense molèsties.\nTots els tipus de viatgers (50) Parelles (26) Viatgers en solitari (15) Famílies amb infants petits (1) Grups (8)


90 mil persones passen pel Shopping Night Barcelona\njueves, 24 septiembre 2020 21:24\nLa sisena edició de The Shopping Night Barcelona va impregnar al passeig de Gràcia de Barcelona d'un ambient shakesperià que es va traslladar als comerços i als establiments d'aquesta artèria senyorial de la ciutat comtal.\nBarcelona va viure un autèntic festival cultural, gastronòmic i lúdic amb actuacions en directe de diversos grups musicals.\nMés de 90 mil persones van sortir al carrer superant en més de vint mil les que es van citar l'any passat a la mateixa data.\nLes botigues van arribar a facturar l'equivalent ea els millors dissabtes de vendes de l'any, amb xifres de més de 15 mil euros.\nBarcelona assaborir una nit única i molt especial en què The Shopping Night va treure a Shakespeare al carrer amb motiu del 400 aniversari de la seva desaparició.\nActrius i actors van interpretar en diferents espais del Passeig de Gràcia breus textos del dramaturg anglès i en algunes botigues, com a Santa Eulàlia, es va poder presenciar una exposició de vestits isabelins recreant l'atmosfera cortesana d'altres temps.\nLa nit del comerciar es va combinar amb la solidaritat dels seus participants . Tant en la via pública com al Palau Robert el lliurament d'aliments i la festa anava acompanyada d'una quota a benefici de persones malaltes i de col·lectius que estan per sota del límit de la pobresa.\nEntre les propostes que més van destacar la de Formatges de Suïssa que va delectar amb els seus productes durant sis hores als ciutadans que degustab an tan apreciat aliment.\nDe forma gratuïta, Formatges de Suïssa, a la confluència del Passeig de Gràcia amb Rosselló, va obsequiar els barcelonins seus més variats productes seguint una tradició que es va iniciar en el primer any del Shopping.\nAltres eminents cuiners com Carles Abellán o Carme Ruscalleda s i van sumar a la celebració convertint la festa en un gran espectacle gastronòmic.\nArtículo anteriorLeonor y Sofía felicitan la Navidad de la Casa Real\nArtículo siguienteRajoy avisa de que la oposición ya se está organizando para que no gobierne


Cerca totes les ofertes d'hotels a Besalu Entrada:\nHotel Comte Tallaferro...Habitacions per nit per només515 EUR 1 ComentarisHotel Fonda Siqués...Habitacions per nit per només299 EUR Els Jardins De La MartanaL' allotjament a l' hotel ha estat fabulós. Els treballadors molt amables, atents, molt bona atenció al client.\nL' habitació molt bonica i...Habitacions per nit per només596 EUR 1 ComentarisHotel 3 ArcsLlit molt còmode. Esmorzar perfecte...Habitacions per nit per només104 EUR Apartamentos Saltarel·loLa situacio dins el poble, la secillessa de l'apartament en la decoracio, l'amabilitat de la noia...Habitacions per nit per només116 EUR Can Fruitós...Habitacions per nit per només431 EUR 1 ComentarisCasa MarcialRealment tot fantàstic, el tracte molt educat i amable, les instal.lacions perfectes, molt cuidat l'hotel i els jardins, ens hi vam trovar molt a ...Habitacions per nit per només Apartament Besalú...Habitacions per nit per només Maspitra B&BTot perfecte, molt net i tracte molt bo, per tornar-hi....Habitacions per nit per només Besalut Apartment...Habitacions per nit per només Casa Lucía...Habitacions per nit per només Més zones a Besalu\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Besalu Monuments i llocs històrics\nBesalu és el lloc perfecte per explorar les fascinants atraccions i llocs culutrals de Besalu. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Besalu ofereix una escapada memorable amb els seus famosos llocs i bon menjar. Pels millors allotjaments a la ciutat i els preus més baixos a comparar, no miri més enllà d'agoda.com. Explori un llistat complet d'allotjaments i trobi el lloc perfecte per a vostè. Inserti les seves dates de viatge a la nostra pestanya de recerca i busqui els millors preus en allotjaments a Besalu.\nHotels destacats a Besalu, Besalu\nL'Hotel Comte Tallaferro està situat al cor de la medieval Besalú, davant de l'església de Sant...\nL'Hotel Fonda Siqués està situat al centre històric medieval de Besalú i ofereix jardí i aparcament...\nL' allotjament a l' hotel ha estat fabulós. Els treballadors molt amables, atents, molt bona atenció al client.\nL' habitació molt bonica...\nCarme, Espanya 10 de febrer de 2017 Hotel 3 Arcs\nLlit molt còmode. Esmorzar perfecte.\nJudith, Espanya 10 de febrer de 2017 Apartamentos Saltarel·lo\nLa situacio dins el poble, la secillessa de l'apartament en la decoracio, l'amabilitat de la noia.\nMerce, Espanya 10 de febrer de 2017 Can Fruitós\nEl Can Fruitós està situat al barri jueu de Besalú, al costat del riu Fluvià i del famós pont...\nRealment tot fantàstic, el tracte molt educat i amable, les instal.lacions perfectes, molt cuidat l'hotel i els jardins, ens hi vam trovar molt...\nNuria, Espanya 10 de febrer de 2017 Apartament Besalú\nL'Apartament Besalú està situat al centre del poble medieval de Besalú i ofereix una vista...\nTot perfecte, molt net i tracte molt bo, per tornar-hi.\nRomuald, Espanya 10 de febrer de 2017 Besalut Apartment\nTots els hotels de Besalu\nHotels a Besalu: Apartament BesalúApartamentos Saltarel·loBesalut Apartment\nLlocs d'interès a Besalu: Micromundi- Museum of Miniatures and MicrominiaturesEl Rebost del Comptat de Besalu


El Museu de la Torneria participa en la Setmana d'Artesania de Catalunya amb un taller per aprendre a tornejar la fusta\nData de publicació: 03.10.19 10:19\nLa setmana vinent, del 7 al 13 d'octubre, se celebra la Setmana d'Artesania de Catalunya, amb activitats arreu del territori. El Museu de la Torneria de Torelló s'afegeix al programa d'actes programant el taller 'Aprèn a Tornejar', que tindrà lloc el divendres 11 d'octubre, de les 5 de la tarda a les 8 del vespre. Es tracta d'una jornada d'iniciació al torn de fusta que es farà al mateix Museu de la Torneria. El material i les inscripcions són gratuïtes i us hi podeu inscriure gratuïtament fins al 8 d'octubre.\nLa jornada 'Aprèn a tornejar' està oberta a totes les persones majors de 16 anys que vulguin aprendre a tornejar o si més, no, fer un primer tastet d'aquesta tècnica artesana amb tanta tradició a la Vall del Ges. Les inscripcions es poden fer de manera gratuïta, fins al dia 8 d'octubre, enviant un correu electrònic a les adreces info@museudelatorneria.cat o info@latorneria.cat, o bé trucant als telèfons 650589385 - 639431185.\nLa Setmana d’Artesania de Catalunya, que arriba ja a la vuitena edició, és una iniciativa en què a través de la divulgació, el coneixement i la participació es vol fomentar els valors culturals i socials de l’artesania, la seva presència i coneixement tant a Catalunya com a l’exterior, promoure el talent i la creativitat, alhora que potenciar la professionalització i comercialització del sector.\nMés informació de la jornada 'Aprèn a Tornejar'\npdf Arxiu PDF (1,68 Mb) - Data de publicació: 03.10.19


Quan l’expert treballa per al comprador | La Clau -Revista gratuïta del Maresme\nQuan l’expert treballa per al comprador\nLa recerca d’un nou habitatge és un procés apassionant que sempre iniciem amb molta il·lusió. Per desgràcia, de vegades aquesta experiència es va tornant esgotadora i frustrant quan va passant el temps sense trobar el que busquem. Hi ha cops que el desànim s’apodera de nosaltres i, exhausts, acabem comprant un habitatge que no satisfà les nostres expectatives.\nQuan no tenim experiència en la recerca perdem oportunitats que hi són, però que no sabem com trobar.\nPer això, en els darrers anys ha sorgit la figura del ‘Personal Shopper immobiliari’ (PSI), un professional qualificat per ajudar el comprador a trobar el millor habitatge, al millor preu possible.\nÉs un expert immobiliari, homologat per la Generalitat, que coneix perfectament el sector i que treballa directament per al comprador. No té cartera d’immobles, cosa que garanteix el seu posicionament al costat del comprador. Cerca els habitatges seleccionant els més adequats, negocia el preu final i s’encarrega de tota la gestió.\nPerò serà un servei molt exclusiu, no?\nEn absolut. Si bé és cert que es va iniciar com a un servei destinat a un públic de luxe, en l’actualitat els honoraris d’un assistent personal de compres s’han anat adaptant a les necessitats d’un mercat més extens, fent-lo accessible a qualsevol pressupost.\nCom treballa un PSI?\nEl PSI manté una reunió amb el client en què aquest li exposa les seves preferències, així com l’import del seu pressupost. El PSI estudia les necessitats i el mercat, iniciant una recerca exhaustiva.\nCom el PSI treballa sense cartera, inclou tots els habitatges en venda a la zona escollida. El client només haurà de visitar els habitatges seleccionats pel PSI.\nQuan el client hagi trobat l’habitatge perfecte, el PSI s’encarregarà negociar el millor preu possible i, quan s’arribi a l’acord, farà les gestions necessàries per tancar l’operació.\nA més, si el client ho desitja, un PSI també pot realitzar altres tasques addicionals, com col·laborar en la recerca de finançament, orientar sobre el preu màxim aconsellable, les possibilitats de rehabilitació o decoració, etc.\nJa no hi ha excuses per trobar una nova llar!


La Lluna vista des de ma Casa: 365 dies, 6 minuts i 9 segons de resum d'un any de la meua vida - 1SE\n365 dies, 6 minuts i 9 segons de resum d'un any de la meua vida - 1SE\nFa poc més d'un any +Kike Pérez i Colomer i jo varem començar a gravar vídeos diaris per a l'apilcació móbil de +1 Second Everyday.\nEl resultat és soprenent i per aixó el recomane a tots, sobre tot per a veure l'evolució de coses que passen dia a dia, com una reforma o veure com creix un xiquet.\nEn un any passen moltes coses, coses bones i alegres, coses tristes i altres quotidianes que si no les gravarem en la nostra memòria passarien fàcilment dessapercebudes, però que no per això són més insignificants.\nVos deixe el vídeo per a que ho jutjeu vosaltres mateix.\n365 dies, 6 minuts i 9 segons de resum d'un any de la meua vida.


18:00 h. - Circo Gran Fele\nIntèrprets: Rafael Pla Albiach, José Pla Albiach, Víctor Lafita Labaceno, Dayne Álvarez Morales Anabel Arqueros Eduardo Martínez , Janore López, Miguel Medin\nAdaptació Circ GRAN FELE\nEscenografia Circ GRAN FELE\nQualificació Tots els públics\nSinopsi: Llunàtics és un espectacle circense amb 3 moments corals: el començament en forma de charivari, una part central on es desenrotlla un treball en forma de balancí rus i un final també de charivari. A més es desenrotllaran números tant individuals com en parella: pal vertical d'equilibris, trapezi volant, roda circ, parada de mans, polsada, etc. Per descomptat, sense oblidar un dels elements de major rellevància dins del Gran Fele: els pallassos. Una troupe d'esvalotats personatges, capitanejats pel Sr. Pla. Tots els nostres Assajos es prolonguen durant molt de temps. En el mes d'agost, hem sigut invitats al Festival de L'Havana i a una gira per les seues províncies. El nostre objectiu en este viatge, a banda de mostrar el nostre estil i art a Cuba, és aprendre i repassar tècniques circenses i posar-les en pràctica en "Llunàtics". Buscarem perquè, esta retroalimentació amb la Gran Escola de Circ de L'Havana.\nUna altra informació Una dotzena de llunàtics procedents de la lluna… o no…Que intenten tornar a ella usant el més molt variat "barata d'andròmines". Però, mentres aconseguixen tornar, les seues aventures i peripècies, deixen un rastre indeleble del seu pas per la terra. Sers magnífics que s'alimenten d'art i paguen amb poemes. Açò els posa en més d'un compromís! Sers normals que realitzen coses extraordinàries. Este és l'argument de llunàtics (barata d'andròmines), però si no t'agrada, tinc més… Llunàtics és una història de bojos. Però bojos molt assenyats. Llunàtics que aterren en la terra i llunàtics que viatgen a un lloc desconegut. Llunàtics que "cotitzen" en la lluna (l'ha sentit Sr. de Guinders). Bojos llunàtics que no paguen i llunàtics bojos que paguen en menuts.\nLlunàtics que baixen assenyats a la terra i terrícoles que pugen a la lluna més "bojos" Que els propis llunàtics. Una història de personatges molt variats, de diversos personatges i de personatges variats\nMÚSICS Federico Caraduje, Javier Feltrer, Javi Vega\nCOMPOSICIÓ MUSICAL Javi Feltrer COREOGRAFIA. Amparo Pla\nMes informació en: http://www.circogranfele.com/lunaticos\nEntrada única .. 6 euros


Actes de la campanya | Consum\nInici / Educació per al consum / A Vilafranca Som Gent de Profit / Actes de la campanya\nExposició Som Gent de Profit\nTallers de conserves i de cuina d’aprofitament als Mercats Municipals\nPunts informatius al mercats municipals,\nExposició Som Gent de Profit^\nL’exposició és itinerant i s’ha concebut a partir de dades impactants sobre el malbaratament alimentari a Catalunya. Està constituïda de 14 plafons i s’ha recreat un espai quotidià, proper a la gent, com la cuina d’una llar, d’una escola o d’un restaurant, on pot tenir lloc el malbaratament alimentari, amb els objectius de difondre el concepte del malbaratament alimentari, fomentar i promoure les bones pràctiques per evitar-lo i donar a conèixer algunes de les seves causes i les seves conseqüències socials, ambientals i econòmiques.\nL’exposició compta amb el suport de l’Agència de Residus de Catalunya, l’Àrea Metropolitana de Barcelona i l’Ajuntament de Barcelona i es podrà visitar del 5 al 23 de març a la sala d’exposicions de l’edifici de l’Enològica, c/ Cal Bolet, núm. 22. L’horari d’obertura al públic és de dimecres a divendres de 17 a 20h, dissabtes de 18 a 20h i diumenges de 12 a 14h.\nEl Servei Municipal de Consum de l’Ajuntament i el Servei d’Educació Ambiental de la Mancomunitat Penedès Garraf ofereixen visites guiades de l’exposició a l’alumnat de 3r. 4t. i 5è de Primària, amb la possibilitat d’assistir a uns tallers dinamitzats per dos personatges, l’Apro i la Fita, que engrescaran els participants a començar el taller. Per demanar informació sobre les visites concertades es pot contactar amb el Servei Municipal de Consum al telèfon 938920358 o a l’adreça de correu omic@vilafranca.org\nPer més informació es pot consultar el lloc web de la Campanya i l'agenda del web del servei de Consum.\nTallers de conserves i de cuina d’aprofitament als Mercats Municipals^\nLa major part del menjar que es llença a les llars catalanes correspon a aliments que s’han fet malbé abans de cuinar-los. També n’hi ha que són plats que no ens hem acabat i menjar preparat que ha anat directament a la brossa. Tenir menjar abundant a l’abast de la mà i de la butxaca comporta, sovint, que no n’apreciem el valor i que no el gestionem amb cura que cal per evitar desaprofitar-lo.\nUna de les claus per evitar el malbaratament alimentari és aprofitar les sobres. Desem les restes dels àpats, per petites que siguin, i tinguem-les presents en els menús setmanals. Podem establir el dia de menjar sobres, en què cada comensal pugui triar quin plat s’acaba o en què s’aprofiti tot reunit en forma de truita, de croquetes, de puré, de canelons o de samfaina.\nEl menjar massa madur tampoc està renyit amb la gastronomia. Pensem per exemple en el pa amb tomàquet\nCuinar amb sobres d’altres àpats és una invitació a fer servir la imaginació. Com que mai tenim el mateix tipus de restes, haurem d’enginyar-nos-les per donar-los sortida amb tot tipus de combinacions. Per donar-vos algunes idees, us convidem a assistir als tallers que portarem a terme als Mercats Municipals.\nTallers de conserves de fruites i hortalisses. A càrrec de M. Lluïsa Torres\nAl Mercat de la Carn: 3 de maig de 2018 a les 18:30h\nAl Mercat St. Salvador: dia 20 de març a les 18:30h\nTambé t'oferim algunes receptes! Clica en aquest enllaç per descarregar-te el document pdf.\nTallers de cuina d’aprofitament. A càrrec de Gemma Riera\nAl Mercat de la Carn: dia 22 de febrer a les 18:30h\nAl Mercat St. Salvador: dia 13 de març a les 18:30h\nReportatge de Penedès TV Cuina d'aprofitament dels aliments\nPunts informatius al mercats municipals, ^\nEl malbaratament alimentari és contituït de tots aquells aliments que desaprofitem i que encara tenen un valor com a recurs nutritiu per a les persones. Es refereix tant a totes aquelles restes de menjar cuinat que llencem, com al menjar que no hem pogut consumir, com al menjar que se’ns ha fet malbé o que ha caducat a la nevera o al rebost. Quan llencem menjar, estem llençant els recursos que hem destinat a la seva producció (sòl, aigua i energia) i estem contribuint de forma indirecta a l’increment d’emissions de CO2 a l’atmosfera. Quan desaprofitem menjar malbaratem els nostres diners, ja que cap aliment pot ser considerat un residu.\nEl Servei d’Educació Ambiental de la Mancomunitat Penedès Garraf instal·larà uns punts informatius als Municipals per tal d’explicar-vos una sèrie de mesures per integrar nous hàbits de consum que us permetran, a més d’evitar que el menjar es faci malbé, reduir els diners que hi destinem.\nAl mercat dels dissabtes: dies 24 de febrer i 10 de març, de 10 a 13h\nAl Mercat St. Salvador: del 12 al 16 de febrer i del 5 al 9 de març, de 10 a 13h\nAl mercat de la Carn: del 19 al 23 de febrer, de 10 a 13h.


Protagonistes a Caprabo – AGROactivitat\nProtagonistes a Caprabo\nUna desena de cooperatives participen a la II Fira de Productes de Proximitat que aquest supermercat organitza a Barcelona en col·laboració amb la Federació\nDesprés que posés en marxa un Programa de Proximitat per Comarques l’any 2014, la cadena de supermercats Caprabo ha impulsat la producció local incrementant el nombre de referències de productes cooperatius en els seus lineals. Aquest compromís s’ha reforçat amb accions de promoció davant del consumidor que han comptat amb la complicitat de la Federació de Cooperatives Agràries de Catalunya.\nL’última d’aquestes accions ha estat la II Fira Caprabo de Productes de Proximitat. Cooperatives com Plana de Vic, Falset-Marçà, Cambrils, Agropecuària de Soses, Cadí, Llet Nostra, Unió Corporació Alimentària, Celler Espolla i Vinícola de Sarral han gaudit d’un aparador privilegiat a L’Illa Diagonal de Barcelona, on desenes de consumidors urbans han pogut tastar i comprar els seus productes.\nEstà previst que aquesta fira tingui caràcter itinerant per Catalunya i també visitarà les comarques de l’Anoia, Vallès Occidental, Vallès Oriental i Terres de Ponent.\nCistella de proximitat per TV3\nUna altra de les accions impulsades per Caprabo en col·laboració amb la Federació ha estat la participació en el programa “Divendres” de TV3, obsequiant amb una cistella de productes de proximitat als finalistes del concurs “Divendres per Catalunya” que premiava el coneixement del territori.\nEn aquesta ocasió, les cooperatives que van participar aportant producte a les cistelles són Cellers Domenys, Empordalia, Càmara Arrosssera del Montsià, SAT Apícola El Perelló, Coselva i la Cooperativa Agrària de la Baixa Tordera.


Nova campanya d’excavació al jaciment del Cavet\nCamp de tarragona 23/01/2019\nLa nova campanya d’excavació al jaciment del Cavet s’allargarà fins al 28 de gener. AJUNTAMENT CAMBRILS\nCambrilsUn equip codirigit per Josep Maria Vergès i Marta Fontanals, arqueòlegs i membres de l’IPHES (Institut Català de Paleoecologia Humana i Evolució Social) du a terme una nova campanya d’excavació al jaciment neolític del Cavet de Cambrils, des del 8 fins al 28 de gener.\nL’objectiu principal d’enguany és continuar i ampliar la superfície del sondeig iniciat en campanyes anteriors en una zona molt interessant del jaciment on es documenta una seqüència de, fins ara, 13 nivells que ha proporcionat molt material arqueològic, principalment ceràmiques i indústria lítica, i, en menys quantitat, restes de malacofauna marina i carbons pertanyents sobretot al període neolític. També s’hi ha identificat un possible fossat defensiu construït durant la primera fase de l’assentament que les datacions realitzades situarien fa uns 6.800 anys, en el neolític antic, de manera que es tractaria de les estructures d’aquestes característiques més antigues documentades a les comarques meridionals de Catalunya.\nExcavacions des del 2005\nLa intervenció arqueològica compta amb el suport econòmic i logístic de l’Ajuntament de Cambrils, que aporta 7.000 euros a través del Museu d’Història de Cambrils. Aquesta contribució, i les realitzades en anys anteriors, es formalitzen mitjançant convenis específics en el context del conveni marc de col·laboració establert entre el consistori municipal de Cambrils i l’IPHES, signat l’any 2005.\nA més, el treball de camp i la recerca al jaciment del Cavet formen part del projecte quadriennal de recerca Evolució paleoambiental i poblament prehistòric a les conques dels rius Francolí, Gaià, Siurana i rieres del Camp Tarragona, que està finançat per la Generalitat de Catalunya.\nLa tardor va perdent la vergonya\nBenvinguts a la Catalunya buida


L'Esperança és simplement optimisme? (3): Les arrels de la nostra esperança. La confiança en el Ressuscitat - Blog de CJ\nNavega: Home » 2015 » January » 22 » L’Esperança és simplement optimisme? (3): Les arrels de la nostra esperança. La confiança en el Ressuscitat\nI encara: “Això també succeeix avui. Se’ns invita a descobrir-lo, a viure’l. Crist ressuscitat i gloriós és la font profunda de la nostra esperança, i no ens faltarà el seu ajut per complir la missió que ens encomana”.\nPer si algú es confon pensant que aquesta afirmació és només pietosa, que és un petit excursus de passada entre coses més ‘importants i pràctiques’, podem veure encara la força amb la que insisteix el Papa, en un text que té una alçada mística d’una volada impressionant. I és que el Papa ens planteja un horitzó certament ampli, alta volada, diria que a l’alçada dels reptes que tenim al davant en el nostre món tan complex i sofrent.\nMirem el que diu:\n“La seva resurrecció no és quelcom del passat; comporta una força de vida que ha penetrat el món. On sembla que tot ha mort, arreu tornen a aparèixer els brots de la resurrecció. És una força imparable”.\nI matitza front la possible objecció del mal en el món, tan present i tan paralitzant sempre:\n“És clar que moltes vegades sembla que Déu no existís: veiem injustícies, maldats, indiferències i crueltats que no cedeixen. Però també és cert que enmig de la foscor sempre comença a brollar quelcom nou, que tard o d’hora produeix un fruit. En un camp arrasat torna a aparèixer la vida, tossuda i invencible. Hi haurà moltes coses negres, però el bé sempre tendeix a tornar a brollar i a difondre’s.”\nI podem veure tot seguit la imatge tan evocadora i profètica que ens regala:\n“Cada dia en el món reneix la bellesa, que ressuscita transformada a través de les tempestats de la història. Els valors tendeixen sempre a reaparèixer de noves maneres, i de fet l’ésser humà ha renascut molts cops del que semblava irreversible. Aquesta és la força de la resurrecció i cada evangelitzador és un instrument d’aquest dinamisme”.\nUna visió tremendament positiva de la realitat i dels dinamismes del món i de Déu, que no hem de passar per alt si no volem quedar-nos arran de terra i paralitzats… Ens recorda, és clar, el profeta Isaïes quan adreça les paraules de consolació tan tendres al poble que vivia en l’exili de Babilònia, sense cap esperança…\nI encara trobem aquest text del Papa Francesc que continua furgant en l’esquerda que, segons com, es pot obrir en el mur dels nostres càlculs i el nostre escepticisme:\n“La fe és també creure’l a Ell, creure que és veritat que ens estima, que viu, que és capaç d’intervenir misteriosament, que no ens abandona, que treu bé del mal amb el seu poder i amb la seva infinita creativitat. És creure que Ell marxa victoriós en la història «en unió amb els seus, els cridats, els triats i els fidels» (Ap 17,14)”.\nI tot seguit fa un recorregut preciós en els motius d’esperança que va desganant l’Evangeli…:\n“Creguem l’Evangeli que diu que el Regne de Déu ja està present en el món, i està desenvolupant-se aquí i allà, de diverses maneres: com la llavor petita que pot arribar a convertir-se en un gran arbre (cf. Mt 13,31-32), com el grapat de llevat, que fermenta una gran massa (cf. Mt 13,33), i com la bona llavor que creix enmig del jutja (cf. Mt 13,24-30), i sempre pot sorprendre’ns gratament. Aquí està, ve un altre cop, lluita per florir novament.”\nI finalment ho culmina amb una triple imatge:\n“La resurrecció de Crist provoca per tot arreu germens d’aquest món nou; i encara que se’ls talli, tornen a sorgir, perquè la resurrecció del Senyor ja ha penetrat la trama oculta d’aquesta història, perquè Jesús no ha ressuscitat en va. No ens quedem al marge d’aquesta marxa de l’esperança viva!”\nNo sé si cal dir massa més coses… simplement, com diu sant Ignasi als Exercicis Espirituals, “reflectir i treure’n profit”.\nLa qüestió és que tot plegat ens ajudi a participar en aquesta ‘marxa de l’esperança viva’ de la que parla el Papa Francesc… Una ‘esperança viva’ que no es queda només en nosaltres mateixos, sinó que inclou a tots, a totes, començant pels exclosos i menystinguts.\nImatge extreta de: Semanario Fides\nEtiquetes: belleza, Cristo, Evangelii Gaudium, Evangelio, fe, mal, oscuridad, papa Francisco, Resurrección, Valores, vida\n← Teresa Forcades: “La història de Jesús és molt propera a la de l’esquerra radical: detingut, torturat i acusat falsament”


L'exconseller de la Generalitat i extinent d'alcalde de Barcelona empresonat pel procés independentista, Joaquim Forn, ha anunciat aquest dimecres que encapçalarà una candidatura "per guanyar les eleccions municipals" a la capital catalana.\nEn una carta publicada a Twitter, ha explicat que es presenta comptant amb la guanyadora de les primàries del PDeCAT, Neus Munté, i que treballaran els pròxims dies i setmanes el conjunt de la llista electoral.\nForn ressalta que es presenta perquè coneix la ciutat i la seva complexitat -va ser tinent d'alcalde de Seguretat el passat mandat, amb Xavier Trias com a alcalde-, i afegeix com a motiu per prendre aquesta decisió: "Em presento perquè tinc dret".\n"Perquè no fer-ho, i donar per fet que se m'arrabassen els meus drets polítics, justament la llibertat, seria acceptar i donar per bones les raons dels quals han construït artificiosament la narrativa que em manté preventivament a la presó", ha ressaltat l'exconseller.\nForn, que ha elogiat el talent i experiència de Munté i li ha agraït la seva generositat, ha afirmat que la seva voluntat és sumar en la seva llista tantes complicitats, matisos i talents com sigui necessari "en nom de la transversalitat i la unitat que la gent demana".\nVol que la llista inclogui el màxim de matisos per a enriquir-la sense haver de renunciar a la coherència i a la governabilitat, perquè defensa la pluralitat i la diversitat: "Cap tothom, efectivament. Tothom que assumeixi que aquest és un projecte per a governar Barcelona i que situa la ciutat en el centre de tot".\nHa assenyalat que ha pensat "durant molt de temps en la cella de la presó" aquesta decisió, que pren en vespres d'un judici per delictes dels quals assegura que se l'acusa injustament, per la qual cosa l'afronta convençut de la seva innocència i com una oportunitat de fer prevaler la dignitat i la coherència per sobre de la repressió, ha dit.\nAssegura que és innocent i que se sent lliure, per la qual cosa es veu en igualtat de condicions que la resta de persones que vulguin presentar-se: "Estar tancat no és cap avantatge. Més aviat el contrari. Però seria deshonest amb mi mateix i amb la ciutat si acceptés dòcilment que això és suficient per a impossibilitar la posada en marxa d'un projecte polític de transformació".\nEs presenta perquè ha estat molts anys madurant quin és el projecte polític i de transformació que Barcelona necessita: "Tinc Barcelona al cap i en el cor. La conec", ha destacat, i ha defensat que la ciutat ha de ser de tots i que no és amiga dels sectarismes.\n"Em presento perquè vull ser motor de canvi en la reversió del model al qual Barcelona està sotmesa des de les últimes eleccions municipals" i per a donar continuïtat al projecte iniciat en l'anterior mandat amb Trias, aquesta vegada liderat per ell i amb el seu segell personal i el del seu equip, ha dit.\n"Barcelona no és un crom que canviar ni una variable secundària d'una equació múltiple", sinó que Barcelona ha de situar-se en el centre de tot, ha defensat, i ha apostat per una ciutat que respecti la diferència, que treballi per a buscar consensos, que no imposi sinó que sedueixi i que escolti i que no faci callar.


Programa INIZIA | Parque Científico Empresarial UMH\nInfraestructures i ServeisCIEB\nILINOVA- Tics i Consultoria\nEmprenedorsLa Nau de la Innovació\nEmpreses de Base Tecnològica de la UMHEBTs de la UMH\nR+D+i EmpresesSocis tecnològics\nEntitat GestoraFundació Quòrum\nCerca dins d'aquest lloc web: Agenda\nDil Dim Dix Dij Div Dis Diu 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Events\nActualment no hi ha events programats en l'agenda\nInici » Empreses de Base Tecnològica de la UMH Programa INIZIA Cofinancia:\nEl Programa INIZIA té com a objectiu promoure i donar suport a la creació d'empreses amb base tecnològica o coneixement amb les màximes garanties de viabilitat. Iniciatives empresarials promogudes per qualsevol persona, sempre que la tecnologia o coneixement haja sorgit de la Universitat, o quan per al desenvolupament de la nova empresa siga necessari l'establiment de relacions amb aquesta o amb el Parc Científic pel que fa a infraestructures o transferència tecnològica.\nServeis d'assistència a l'emprenedor tecnològic\nEls emprenedors tecnològics que vulguen analitzar la seua idea i crear una empresa tenen a la seua disposició els següents serveis:\nResolució de dubtes i consultes relacionades amb la creació d'empreses, així com orientació per a la focalització de tecnologies cap a idees concretes de negoci.\nComplementació d'emprenedors amb perfil tècnic:\nAccés a la plataforma MATCH.emp de recerca de personal amb perfil en creació i gestió empresarial per a la seua incorporació al projecte.\nAnàlisi de viabilitat i elaboració del pla d'empresa:\nAssessorament personalitzat i tutorització en l'anàlisi de viabilitat comercial, tècnica i economicofinancera de la idea, i la plasmació en un pla d'empresa.\nAccés a finançament:\nSuport i informació sobre els programes de finançament públic, així com establiment de contacte i presentació de projectes a grups d'inversors privats i entitats de capital de risc.\nComunicació d'informació sobre jornades, seminaris i cursos de formació relacionats amb la creació i gestió d'empreses de base tecnològica.\nSala a la disposició dels emprenedors dotada de recursos i infraestructures per a la realització de l'anàlisi de viabilitat i pla d'empresa (equips informàtics, bases de dades, biblioteca empresarial, etc).\nDescarregue el Fullet del Programa (PDF)\nEl foment d'actituds positives cap a la creació d'empreses és fonamental per al sorgiment de nous emprenedors i la detecció d'oportunitats de negoci. Per a tal fi, INIZIA organitza periòdicament esdeveniments per a promocionar l'emprenimient, així com el concurs Promu-EBT d'idees i projectes en col·laboració amb el Vicerectorat d'Investigació i Desenvolupament Tecnològic de la UMH.


Trump fa la traveta a Biden - Diari de Girona\nTrump fa la traveta a Biden\n02·10·20 | 06:00\nTrump vol declarar la guerra a Pequín per la «plaga xinesa», Biden ho solucionarà «creant una comissió». El neronià president i l'insuls pretendent van protagonitzar un debat de teleporqueria en què el primer va fer la traveta amb reiteració al segon. Per exemple, quan l'inquilí de la Casa Blanca precisa «llevat que aquesta persona sigui estúpida», mentre assenyala amb el dit al seu rival. Malauradament, la qualitat oratòria del Demòcrata se sintetitza en l'abracadabrant «les màscares són importants». En efecte, és la frase que pronunciaria Rajoy, no hi ha major greuge.\nTrump colpeja, empeny, sacseja i atonyina Biden, però ni tan sols queda clar que necessités exhibir les seves males arts per neutralitzar un ancià llastimós. No per l'edat, pertanyen a la mateixa dècada, sinó per les minvades prestacions. És el primer debat en què no parlaven els dos participants alhora, sinó els tres perquè el moderador Chris Wallace es va sumar a la festa. Donada la virulència i visceralitat de la topada, és possible que el president perdés les eleccions en acarnissar-se salvatgement contra el fill drogoaddicte del seu rival. No obstant això, aquí el candidat demòcrata va tancar els ulls, un exemple de la seva reacció davant d'una crisi nuclear.\nBiden es pronunciava des de la superioritat moral que no només considera Trump un president inadequat, sinó un rival indigne. És clar que per a percebre aquesta subtilesa calia endinsar-se en l'embolic de desqualificacions, on el demòcrata no menyspreava l'oportunitat d'exhibir els gestos que es dirigeixen a l'àrbitre que acaba de xiular un penal en contra. L'acalorada audiència benpensant nord-americana sospira per introduir un dels candidats en un metafòric taüt, però abans ha de treure del fèretre al seu somort antagonista. S'amunteguen desenes de raons per no votar Trump, però no n'hi ha cap per votar Biden.


El Museu d'Art redescobreix el Modest Urgell dramaturg en l'inici de les Nits d'Estiu - Diari de Girona\nEl Museu d'Art redescobreix el Modest Urgell dramaturg en l'inici de les Nits d'Estiu\nLes Nits d'Estiu del Museu d'Art de Girona (MD'A) tornen renovades per introduir el teatre i la poesia a la programació de música clàssica habituals dels estius. Aquest cicle s'encetarà demà amb l'activitat Modest Urgell al capvespre, que inclou una visita guiada a l'exposició temporal de l'artista i una lectura dramatitzada a càrrec de la Minúscula Teatre. L'activitat permetrà descobrir el poc conegut Urgell dramaturg.Els renovats jardins del Md'A seran l'escenari de l'obra Un terròs de sucre, maridada amb vi empordanès.\nPerò no s'acaba aquí, el dia 15 i 22 de juliol els jardins del museu aciolliran els tradicionals concerts de música clàssica amb intèrprets de renom: Hi haurà una lectura de Dante amb John Solomons al piano i El Cant del Violí amb les nipones Sumiko Tajihi (violí) i Atsuko Kawakami (piano).\nCom a novetat enguany, els dies 31 de juliol i 28 d'agost la poesia i la lluna seran les protagonistes. La proposta recull espectacles de poesia contemporània ambientats amb música amb la col·laboració de l'associació gironina Magic Room. Els noctàmbuls trobaran el museu obert fins les 21h els dies amb espectacle.


CCOO i UGT apleguen 200 persones a Barcelona per exigir la pujada de l'SMI i la derogació de la reforma laboral La República\nCCOO i UGT apleguen 200 persones a Barcelona per exigir la pujada de l’SMI i la derogació de la reforma laboral\nACN Barcelona.-CCOO i UGT han aplegat 200 persones en una nova protesta davant la delegació del govern espanyol a Barcelona per reclamar que compleixi amb els compromisos adquirits i apugi […]\nACN Barcelona.-CCOO i UGT han aplegat 200 persones en una nova protesta davant la delegació del govern espanyol a Barcelona per reclamar que compleixi amb els compromisos adquirits i apugi el Salari Mínim Interprofessional (SMI) i derogui la reforma laboral. Els sindicats han demanat a l’executiu de Pedro Sánchez, que a banda de remodelar el govern “canviï ja les polítiques” i convoqui una mesa de diàleg social per abordar aquests dos elements fonamentals”. “Que no es pensi que amb l’acord parcial sobre pensions guanya temps indefinit pels altres temes sobre la taula”, ha avisat el secretari general de la UGT, Camil Ros. Els sindicats han avisat són modificacions “imprescindibles” ara que la pandèmia sanitària ha tornat a agreujar-se.\nAl seu torn, el secretari general de CCOO, Javier Pacheco, ha insistit que l’executiu espanyol “no pot congelar de manera efectiva la pujada del salari mínim”, recordant que fins i tot la comissió d’experts va recomanar que s’incrementessin els sous més baixos, que ara mateix són de 950 euros. Al Govern, les organitzacions sindicals han reclamat que després d’un mes de “nomenaments” arribin les “concrecions” com ara una millor gestió de la renda garantida de ciutadania o pujar l’índex de renda de suficiència de Catalunya, que fa onze anys que està congelat.


Matthews torna a ser el més ràpid de la Volta a a Catalunya a Vila-seca | Diari de Tarragona\nMatthews torna a ser el més ràpid de la Volta a a Catalunya a Vila-seca\nL’sprinter australià ha superat en un final ajustat l’alemany Bauhaus, mentre que Miguel Ángel López supera sense problemes una jornada més com a líder\n30/03/2019 21:30 | Actualizado a 31/03/2019 19:02\nMichael Matthews (Team Sunweb) ha tornat a demostrar ser l’home més ràpid de la 99ª edició de la Volta Ciclista a Catalunya, guanyant l’esprint del pilot de la sisena etapa en una arribada molt ajustada per davant de l’alemany Phil Bauhaus (Bahrain-Merida). Matthews s’ha imposat després d’una jornada de 169,1 quilòmetres amb sortida davant el Pavelló Xavi Tondo de Valls i final a la localitat de Vila-seca. És la segona victòria de l’australià en aquesta edició després d’aixecar els braços per primer cop a la segona etapa, acabada a Sant Feliu de Guíxols.\nUn cop més, l’inici de la jornada ha estat molt ràpid, rodant per les carreteres de Les Garrigues, on s’ha acabat formant una escapada de cinc ciclistes composada per Floris De Tier (Jumbo-Visma), Geoffrey Bouchard (Ag2r La Mondiale), Josef Cerny (Team CCC), Mikel Iturria (Euskadi-Murias) i Oscar Riesebeek (Roompot-Charles), dels quals el basc s’hi ha acabat despenjant en el tram final.\nAquest cop, a diferència de la cinquena etapa, la feina dels equips dels esprintadors ha valgut la pena: Dimension Data, Bahrain-Merida i Mitchelton-Scott també han col·laborat davant del pilot per acabar anul·lant l’escapada ja per les carreteres de la Costa Daurada. L’aproximació de l’esprint ha estat molt nerviosa, amb diverses caigudes i algun atac en solitari com el de Brice Feillu (Arkea-Samsic), però res ha evitat una arribada massiva.\nEl carrers de Vila-seca, plens d’aficionats, han viscut un esprint molt disputat i ajustat que s’ha decidit per la foto-finish, on Matthews ha fet valer la seva condició de figura mundial per sumar el seu segon triomf.\nLa classificació general, que lidera el vencedor a La Molina Miguel Ángel López (Astana), no ha patit canvis de cara a l’etapa final, que tindrà 143,1 quilòmetres i com a protagonista un cop més l’exigent circuit final de Montjuïc, on s’hi faran 8 voltes. El circuit podria arribar a ser decisiu en la resolució tant de la victòria final com del podi, ja que el colombià té tan sols 14 segons d’avantatge sobre Adam Yates (Mitchelton-Scott) i 17 sobre Egan Bernal (Team Sky).


Presentació: Busquem la superxarxa. Francesc Martín | Fundacio Bofill\nPublicacions i vídeos > Presentació: Busquem la superxarxa. Francesc Martín\nPresentació corresponent a la intervenció feta per Francesc Martín al webinar Escoles que fan xarxa: com impacten en els aprenentatges de l’alumnat? (15/12/2020), per aterrar els resultats de la revisió d'evidències "Xarxes entre escoles per a la millora educativa. Quines pràctiques són les més efectives?" i per presentar les conclusions d'un seminari de debat amb una vintena de persones expertes sobre el treball en xarxa entre centres educatius.


Iker Karrera estableix un nou rècord a l'Alta Ruta dels Perduts – Lymbus\nby lymbus | 22 juny 2017 | Atletes\nAmb una motxilla molt lleugera i amb la idea de retrobar-se amb les muntanyes. A l’agost de 2016 Iker Karrera va passar 5 dies caminant sense més objectiu que alimentar la vista, relaxar la ment i amarar-se de les muntanyes en tota la seva dimensió. Així, va completar per primera vegada l’Alta Ruta dels Perduts i va plantar la llavor d’un repte que ha completat aquest cap de setmana. L’atleta de Salomon ha establert la millor marca coneguda fins a la data en aquest trekking que envolta dos dels massissos més impressionants dels Pirineus, el del Mont Perdut i el del Vignemale. Karrera ha completat en només 13h42’16 ” els 92,84km i 6.035m de desnivell positiu que donen forma a l’Alta Ruta dels Perduts, marcant un rècord difícil de superar. Així, l’atleta de Salomon ha rebaixat en més de set hores el millor temps conegut fins a la data que estava en mans de Dani Magallón (20h50 ‘), segons certifiquen els refugis de l’Alta Ruta. “Tractar de millorar la marca que existia suposava un repte, un al·licient. A més, l’objectiu era també fer un entrenament de qualitat de cara a la meva participació en la Hardrock. Per dur i el tècnic del recorregut, fer l’Alta Ruta em podia anar bé “, explicava Karrera.\nDesprés acomiadar-se de la seva dona, el guipuscoà arrencaria a les 4: 30h del matí del dissabte des del refugi de Bujaruelo amb la idea de completar una aventura entre França i Espanya i tornar al punt inicial en unes 16 hores. No obstant això, al llarg dels 92,84km, Karrera es mostraria sòlid i acabaria rebaixant els seus propis timings en gairebé 3 hores. Lleuger de material, amb el bàsic guardat a la motxilla S-lab de 8 litres que portaria a l’esquena, una Suunto al canell, les Sense Ultra en els peus i 30 euros d’emergència per si el repte no sortia bé i calia dormir en algun refugi. Així començaria Karrera l’Alta Ruta dels Perduts en Bujaruelo. “Tot el recorregut és força dur. Compta amb trams molt tècnics i no pots relaxar en cap moment. Ja des del principi vaig sortir bastant fort però vaig anar regulant. Potser el moment més difícil va ser a la pujada des del Refugi de Pineta fins al coll d’Añisclo, una pujada molt estesa i molt dura, on el sol pegava molt fort i vaig notar una mica el cansament “, analitzava Karrera.\nSortint de Pineta es canviaria durant uns quilòmetres les sabatilles per xancletes per superar un tram amb abundant aigua i utilitzaria grampons per superar la bretxa de Tucarroya. Cascades, boscos, rius … i canvis de paisatge en cada tram, l’Alta Ruta dels Perduts recorre les glaceres situats més al sud d’Europa i ofereix un veritable espectacle. Al llarg de les 13h42’16 ” de camí tan sols faria tres avituallaments curts en Gavarnier (km. 39’5), Pineta (km. 63,3) i Goriz (km. 75’7), amb un ritme mitjà en la ruta d’8,49 min / km. Seria just en l’arrencada quan marcaria el ritme més ràpid, arribant als 5’05 min / km i entre Goriz i Sarradets (del km. 75’7 al 83) coronaria el punt més alt, la Bretxa de Roland (2820m).\nAixí, poc després de les sis de la tarda del dissabte i després 13h42’16 ”, Karrera veuria aparèixer de nou el refugi de Bujaruelo on l’esperarien la seva dona, el seu nen i la seva cunyada. “En l’última baixada des de la bretxa de Roland em sentia fort i volia baixar de les 14h així que vaig estrènyer. El cos em va respondre al llarg de tot el repte i la valoració que faig és molt positiva. Per les característiques del recorregut crec que el temps final és bastant bo “. Seria el final d’un repte en què l’atleta de Salomon ha establert una nou rècord a l’Alta Ruta dels Perduts, rebaixant en més de set hores el millor temps conegut i tornant-se a connectar amb la muntanya.


La Federació de Societats Musicals de la Comunitat Valenciana va retre homenatge a Llíria a les entitats responsables de la seua fundació | Valencia Extra\nLa Federació de Societats Musicals de la Comunitat Valenciana va retre homenatge a Llíria a les entitats responsables de la seua fundació\nL’organització celebra al 2018 el 50 aniversari de la seua creació\nLlíria, la Ciutat de la Música, ha sigut l’escenari triat per al preludi a tot un any de celebracions amb motiu del 50 aniversari de la fundació de la Federació de Societats Musicals de la Comunitat Valenciana (FSMCV) , que actualment agrupa un total de 547 societats musicals i les seues escoles de música, amb 40.000 músics, 60.000 alumnes i més de 200.000 socis.\nL’acte, celebrat este diumenge a l’església de la Sang, ha servit per a retre homenatge a les societats musicals que van promoure la constitució de la Federació fa 50 anys.\nEste reconeixement ha comptat amb la participació del primer edil de Llíria Manolo Civera, el president de la FSMCV Pedro Rodríguez, el director general de l’Institut Valencià de Cultura Abel Guarinos, el president de la Unió Musical de Llíria José Vicente Pedrola, l’historiador local Francisco Rozalén, i el president d’honor de la FSMCV, Ángel Asunción.\nL’alcalde Manolo Civera ha felicitat a l’entitat federal per “la important labor que promou en l’àmbit cultural i musical i en la vertebració de les bandes de música de la Comunitat Valenciana, en les que les societats de Llíria han tingut sempre un extraordinari paper”.\nLa Federació va nàixer l’any 1968 amb el propòsit d’unir esforços que afavoriren el desenvolupament del col·lectiu de les bandes de música. La idea va sorgir al setembre de l’any anterior a Llíria. Concretament del llavors president de la Unió Musical, Enrique Porte’ls. Durant la primera edició dels “Festivales de España”, celebrat a la localitat edetana, es va dur a terme una reunió amb 64 directius, representant a 22 societats musicals, per a proposar la creació d’una federació de bandes. Mesos després el treball va donar els seus fruits i la FSMCV està a punt de celebrar els seus 50 anys d’existència.\nDurant la jornada realitzada a Llíria s’ha presentat també el logotip oficial que serà utilitzat en tots els actes que durant l’any 2018 es duran a terme per a commemorar l’efemèride. La proposta de José Antonio Yuste, davall el lema “La nostra música, els nostres músics” va ser la triada en un concurs públic. La clausura de l’homenatge ha estat a càrrec d’un quintet de vent format per músics de la Unió Musical i la Banda Primitiva de Llíria.\nEl músic Gómez d'Edeta dóna el seu fons documental al municipi de Llíria